**LĪDZDARBĪBAS LĪGUMS**

*Par atsevišķu valsts pārvaldes uzdevumu veikšanu*

 Rīgā

|  |  |  |
| --- | --- | --- |
| Datums skatāms laika zīmogā | Nr. | «DOKREGNUMURS» |

**Izglītības un zinātnes ministrija**, reģistrācijas Nr. 90000022399 (turpmāk – Ministrija), tās valsts sekretāres Santas Šmīdleres personā, kura rīkojas, pamatojoties uz Ministru kabineta 2003. gada 16. septembra noteikumiem Nr. 528 “Izglītības un zinātnes ministrijas nolikums”, no vienas puses

un

**biedrība “Latvijas Jaunatnes padome”**,reģistrācijas Nr. 40008012686(turpmāk – Pilnvarotā institūcija), tās prezidentes Annas Norveles personā, kara rīkojas, pamatojoties uz biedrības “Latvijas Jaunatnes padome” statūtiem, no otras puses, abi kopā vai katrs atsevišķi attiecīgi arī – Puses vai Puse, pamatojoties uz:

* Valsts pārvaldes iekārtas likuma 49. panta pirmo daļu;
* Ministru kabineta 2014. gada 17. jūnija noteikumu Nr. 317 “Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” 8. punktu;
* 2003. gada 16. septembra noteikumu Nr. 528 “Izglītības un zinātnes ministrijas nolikums” 5.21.10 apakšpunktu;

noslēdz šādu līdzdarbības līgumu (turpmāk – Līgums):

1. **Līguma priekšmets**
	1. Ministrija pamatojoties uz Jaunatnes likuma 3. panta pirmās daļas 4. punktu un 5. punktu un Jaunatnes politikas valsts programmas 2023.-2025. gadam 2.1.2. apakšpunktu nodod Pilnvarotajai institūcijai veikt šādus valsts pārvaldes uzdevumus jaunatnes politikas jomā 2023. gadā:
		1. veicināt Latvijas jauniešu izpratni par Eiropas jaunatnes mērķiem un jauniešu līdzdalības iespējām vietējā, nacionālā un starptautiskā līmenī, organizējot vismaz 5 (piecus) informatīvus pasākumus dažādos Latvijas plānošanas reģionos;
		2. nodrošināt jauniešu līdzdalību Eiropas Jaunatnes gada ilgtspējas nodrošināšanas aktivitātēs, īstenojot vismaz vienu nacionāla mēroga pasākumu jauniešiem, darba ar jaunatni veicējiem, valsts, pašvaldību un nevalstisko organizāciju pārstāvjiem par Eiropas Jaunatnes gada ilgtspēju;
		3. nodrošināt vismaz 3 (trīs) publikācijas par Eiropas Jaunatnes gada ietekmi un turpinājumu, tai skaitā izveidojot un publicējot apkopojumu par galvenajām Eiropas Jaunatnes gadā notikušajām aktivitātēm Latvijā.
2. **Līguma izpildes termiņš un kārtība**
	1. Valsts pārvaldes uzdevumu veikšanas laiks ir no šā Līguma abpusējas parakstīšanas brīža **līdz 2023. gada 12. novembrim**.
	2. Pilnvarotā institūcija apņemas veikt šā Līguma 1. punktā norādītos valsts pārvaldes uzdevumus, sasniedzot šā Līguma 3. punktā noteiktos sasniedzamos rezultatīvos rādītājus.
	3. Ja normatīvos aktos tiek izdarīti grozījumi, kas ietekmē Pilnvarotās institūcijas darbību vai finansēšanas kārtību un Līgumā noteikto saistību izpildi, mēneša laikā pēc attiecīgā normatīvā akta spēkā stāšanās pēc jebkuras Puses rakstveida priekšlikuma var tikt izdarīti grozījumi Līgumā. Finansējuma samazināšanas gadījumā, Puses vienojas par attiecīgo deleģēto valsts pārvaldes uzdevumu izpildes apjoma rādītāju samazināšanu.
3. **Līguma izpildes sasniedzamie rezultāti**

**un to novērtējuma kritēriji**

* 1. Pilnvarotā institūcija šā Līguma 1. punktā noteikto valsts pārvaldes uzdevumu ietvaros apņemas sasniegt šādus rezultatīvos rādītājus:
		1. noorganizēti vismaz 5 (pieci) informatīvie pasākumi dažādos Latvijas plānošanas reģionos par Eiropas jaunatnes mērķiem un jauniešu līdzdalības iespējām vietējā, nacionālā un starptautiskā līmenī, iesaistot kopumā vismaz 120 dalībniekus. Informatīvo pasākumu norise atspoguļota sociālajos tīklos un Latvijas Jaunatnes padomes tīmekļa vietnē: www.ljp.lv un pirms pasākumiem nosūtīta informācija par pasākumu norises vietu, laiku un saturu uz elektroniskā pasta adresi: jaunatneslietas@izm.gov.lv;
		2. noorganizēts 1 (viens) nacionāla mēroga pasākums vismaz 100 dalībniekiem (jauniešiem, darbā ar jaunatni iesaistītajām personām, valsts, pašvaldību un nevalstisko organizāciju pārstāvjiem) par Eiropas Jaunatnes gada ilgtspēju. Pasākuma norise atspoguļota sociālajos tīklos un Latvijas Jaunatnes padomes tīmekļa vietnē: www.ljp.lv un pirms pasākuma nosūtīta informācija par pasākuma norises vietu, laiku un saturu uz elektronisko pasta adresi: jaunatneslietas@izm.gov.lv;
		3. publicētas vismaz 3 (trīs) publikācijas par Eiropas Jaunatnes gada ietekmi un turpinājumu, tai skaitā izveidojot un publicējot apkopojumu un izvērtējumu par galvenajām Eiropas Jaunatnes gadā notikušajām aktivitātēm Latvijā, ietverot rekomendācijas jaunatnes politikas plānošanai un ieviešanai Latvijā.
	2. Šā Līguma 1.1. punktā paredzēto uzdevumu izpildes novērtējuma kritēriji ir šādi:
		1. īstenoto pasākumu dalībnieku sarakstu kopijas, ietverot šādu informāciju: dalībnieka vārds, uzvārds, pārstāvētā organizācija (ja attiecināms) un paraksts;
		2. apkopojums par Līguma 1.1.1. un 1.1.2. apakšpunktos noteikto pasākumu izdales un publicitātes materiāliem;
		3. Līguma 1.1.3. apakšpunktā noteikto publikāciju apkopojums un informācija par sasniegto auditoriju.
	3. Kvalitātes novērtējuma kritērijs – Līguma 1.1. apakšpunktā minēto uzdevumu īstenošana atbilstoši šī Līguma 3.2. apakšpunktā noteiktajiem kritērijiem.
1. Savstarpējo norēķinu kārtība

un finansējuma piešķiršanas noteikumi

* 1. Ministrija, pamatojoties uz likumu “Par valsts budžetu 2023. gadam”, piešķir Pilnvarotai institūcijai finansējumu **14000,00 EUR** (četrpadsmit tūkstoši *euro* un 00 centi) apmērā saskaņā ar šim Līgumam pievienoto valsts pārvaldes uzdevumu īstenošanai nepieciešamo izdevumu tāmi (Līguma 1. pielikums) šā Līguma 1. punktā norādīto valsts pārvaldes uzdevumu veikšanai.
	2. Ministrija ne vēlāk kā 10 (desmit) darba dienu laikā pēc Līguma slēgšanas veic maksājumu **11200,00 EUR** (vienpadsmit tūkstoši divi simti *euro*, 00 centi) apmērā.
	3. Ministrija ne vēlāk kā 10 (desmit) darba dienu laikā pēc nodošanas – pieņemšanas akta (Līguma 2. pielikums) abpusējas parakstīšanas dienas, pamatojoties uz Pilnvarotās institūcijas iesniegtu atskaiti, veic Līguma atlikušās summas daļas apmaksu.
	4. Pilnvarotā institūcija apņemas izlietot piešķirto finansējumu tikai šā Līguma 1. punktā noteikto valsts pārvaldes uzdevumu veikšanai un šā Līguma 3.1. apakšpunktā noteikto rezultatīvo rādītāju sasniegšanai. Pilnvarotā institūcija ir atbildīga par Latvijas Republikas spēkā esošo normatīvo aktu ievērošanu, izlietojot piešķirto valsts finansējumu.
	5. Pilnvarotā institūcija ne vairāk kā 20% apmērā no valsts pārvaldes uzdevumu īstenošanai piešķirtā finansējuma drīkst lietot valsts pārvaldes uzdevumu īstenošanai nepieciešamo administratīvo izmaksu segšanai.
1. **Līguma izpildes pārskatu sniegšanas**

**un darbības kontroles kārtība**

* 1. Pilnvarotajai institūcijai deleģēto valsts pārvaldes uzdevumu izpildi pārrauga, sasniegtos rezultatīvos rādītājus izvērtē un piešķirtā finansējuma izlietojumu kontrolē Ministrija.
	2. Ministrija kontrolei par šajā Līgumā norādīto valsts pārvaldes uzdevumu izpildi un valsts piešķirto finansējumu līdzekļu izlietošanu jebkurā brīdī var pieprasīt no Pilnvarotās institūcijas grāmatvedības dokumentāciju un citus darījumu apliecinošu dokumentu kopijas. Pilnvarotās institūcijas pienākums ir nodrošināt, lai nepieciešamā dokumentācija būtu sakārtota un pieejama Ministrijai, kā arī vispārējās nepieciešamās ziņas par valsts pārvaldes uzdevumu izpildi.
	3. Pilnvarotajai institūcijai pārskatu par šā Līguma 1. punktā minēto valsts pārvaldes uzdevumu izpildi un piešķirtā finansējuma izlietojumu jāiesniedz Ministrijā līdz **2023. gada 12. decembrim.** Pārskats sastāv no rakstiskas atskaites par valsts pārvaldes uzdevumu izpildi (informācija par valsts pārvaldes uzdevumu izpildes sasniegtajiem rezultātiem un to novērtējuma kritēriju rādītājiem, resursu izlietojumu un to efektivitāti, sasniegto rezultātu atbilstību plānotajam un cita papildu informācija) un piešķirtā finansējuma izlietojuma atskaites saskaņā ar šā Līguma pielikumā pievienoto atskaites veidlapu (Līguma 3. pielikums), kurai pievienotas darījumu apliecinošu dokumentu kopijas, tai skaitā konta Valsts kasē izraksts.
	4. Pilnvarotā institūcija apņemas iekļaut visos ar finansējuma mērķi saistītos iespieddarbos, informatīvajos un izdales materiālos un reklāmās Ministrijas un Jaunatnes politikas valsts programmas logotipus, kā arī iekļaut visos paziņojumos un publiskajās runās norādi uz Ministrijas atbalstu.
1. **Pušu atbildība**
	1. Pilnvarotā institūcija ir atbildīga par darbiem, ko Pilnvarotās institūcijas vietā veikušas trešās personas.
	2. Puses ir atbildīgas par šā Līguma noteikumu pārkāpšanu un nodarītajiem zaudējumiem otrai Pusei vai trešajai personai likumā noteiktajā kārtībā.
	3. Pilnvarotajai institūcijai ir pienākums pēc Ministrijas pieprasījuma atmaksāt neatbilstoši Līguma noteikumiem izlietoto finansējumu.
	4. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu iedarbības rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Ar nepārvaramas varas apstākļiem tiek saprasta ārkārtēja iedarbība, kas izslēdz noteiktu saistību izpildi vai rada zaudējumus, konkrēti – dabas katastrofas, epidēmijas, kara darbība, Latvijas valsts varas un pārvaldes institūciju, kā arī pašvaldību institūciju pieņemtie normatīvie akti un citi norādījumi, kas saistoši Pusēm.
	5. Pusei, kuras saistību izpildi kavē šā Līguma 6.4. apakšpunktā norādītie apstākļi, ir pienākums 5 (piecu) dienu laikā rakstiski informēt otru Pusi. Par turpmāku Līguma izpildi Puses rakstveidā vienojas atsevišķi.
2. **Līguma spēkā stāšanās kārtība,**

**grozīšana un izbeigšana**

* 1. Līgums stājas spēkā ar tā abpusējas parakstīšanas dienu un ir spēkā līdz līgumsaistību pilnīgai izpildei.
	2. Līgums var tikt grozīts vai papildināts, Pusēm par to savstarpēji rakstiski vienojoties. Visi Līguma grozījumi vai papildinājumi kļūst par Līguma neatņemamu sastāvdaļu no to abpusējas parakstīšanas brīža.
	3. Pusēm savstarpēji rakstveidā vienojoties, Līgums var tikt izbeigts pirms tā darbības termiņa beigām.
	4. Ministrija ir tiesīga izbeigt Līgumu nekavējoties vai uz laiku apturēt tā darbību, brīdinot otru Pusi rakstveidā, ja:
		1. Pilnvaroto institūciju sadalot vai pievienojot citai institūcijai, vai notiekot būtiskām izmaiņām tās vadībā, tiek vai var tikt aizskartas, ierobežotas vai pasliktinātas Ministrijas intereses vai stāvoklis;
		2. Pilnvarotā institūcija veic darbības, kas kaitē vai var kaitēt nākotnē Ministrijas tēlam vai darbībai;
		3. Pilnvarotā institūcija pārkāpj citus šā Līguma noteikumus vai normatīvos aktus;
		4. normatīvajos aktos noteiktajā kārtībā Pilnvarotā institūcija ir atzīta par maksātnespējīgu;
		5. šā Līguma noteikumi zaudē spēku atbilstoši normatīvajiem aktiem.
	5. Līguma izbeigšanās gadījumā Pilnvarotā institūcija ne vēlāk kā 5 (piecu) darba dienu laikā pēc Līguma izbeigšanās atmaksā valsts budžetā neizmantotos finanšu līdzekļus.
	6. Līguma izbeigšanās gadījumā Pilnvarotā institūcija iesniedz Ministrijai Līguma izpildes pārskatu.
1. **Citi noteikumi**
	1. Tās Līguma attiecības, kuras nav atrunātas šajā Līgumā, tiek regulētas Latvijas Republikas normatīvo aktu noteiktajā kārtībā.
	2. Ja kādai no Pusēm tiek mainīta kāda no Līgumā minētajām elektroniskā pasta adresēm, tālruņiem, adresēm vai citiem rekvizītiem, Puse par to 1 (vienas) darba dienas laikā paziņo otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi.
	3. Visus strīdus un domstarpības, kas varētu rasties, izpildot valsts pārvaldes uzdevumus, Puses risina sarunu ceļā. Ja Puses nevar vienoties, strīdu izskata Latvijas Republikā spēkā esošajos normatīvajos aktos noteiktajā kārtībā.
	4. Līgums ir sagatavots uz 9 (deviņām) lapām, tai skaitā ar 3 (trīs) pielikumiem:
		1. 1. pielikums: “Biedrības “Latvijas Jaunatnes padome” valsts pārvaldes uzdevumu īstenošanai nepieciešamo izdevumu tāme” uz 1 (vienas) lapas;
		2. 2. pielikums: “Nodošanas – pieņemšanas akts” uz 1 (vienas) lapas;
		3. 3. pielikums: “Atskaite par Izglītības un zinātnes ministrijas piešķirto finansējumu” uz 1 (vienas) lapas.
	5. Līgums sagatavots latviešu valodā un abpusēji parakstīts ar drošu elektronisko parakstu, pa vienai elektroniski parakstītā Līguma datnes kopijai katrai Pusei. Abām Līguma datnes kopijām ir vienāds juridiskais spēks.

**9. Pušu rekvizīti**

|  |  |  |  |  |
| --- | --- | --- | --- | --- |
|

|  |  |  |
| --- | --- | --- |
| **Ministrija:****Izglītības un zinātnes ministrija**Reģistrācijas Nr. 90000022399Juridiskā adrese: Vaļņu iela 2, Rīga, LV-1050E-adrese: 90000022399E-pasts: pasts@izm.gov.lvTālrunis: 67226209**Bankas rekvizīti** Valsts kase  Kods: TRELLV22 Konta Nr. LV09TREL2150170103000\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ S. Šmīdlere |  |  |

 | **Pilnvarotā institūcija:****Biedrība “Latvijas Jaunatnes padome”**Reģistrācijas Nr. 40008012686Juridiskā adrese: Blaumaņa iela 38/40–11, Rīga, LV-1011Faktiskā adrese: Čaka iela 83a, Rīga, LV-1011E-pasts: ljp@ljp.lvTālrunis: 28018002**Bankas rekvizīti** Valsts kase  Kods: TRELLV22 Konta Nr.LV50TREL990599200700B\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A. Norvele |